pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองปลัด เศรษฐเกียรติ เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 2/2566
วันพุธที่ 7 มิถุนายน 2566
รองปลัด เศรษฐเกียรติ เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 2/2566
คณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 2/2566
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการขับเคลื่อนยุทธศาสตร์ยางพาราระยะ 20 ปี ครั้งที่ 2/2566 ผ่านสื่ออิเล็กทรอนิกส์ โดยสามารถสรุปประเด็นสําคัญได้ ดังนี้
1. ที่ประชุมรับทราบผลการสรรหาผู้แทนเกษตรกรในคณะกรรมการการยางแห่งประเทศ โดยมติการประชุมคณะกรรมการการยางแห่งประเทศ ครั้งที่ 2/2566 เมื่อวันที่ 30 มีนาคม 2566 เห็นชอบให้ น.ส.อรอนงค์ อารินวงค์ เป็นผู้แทนเกษตรกรในคณะกรรมการการยางแห่งประเทศ และเป็นอนุกรรมการในคณะอนุกรรมการขับเคลื่อนยุทธศาสตร์ยางพาราระยะ 20 ปี
2. ที่ประชุมรับทราบผลการดําเนินงานตามแผนปฏิบัติการยางพารา พ.ศ.2566 - 2580 ไตรมาสที่ 2/2566 โดยมีโครงการทั้งสิ้น จํานวน 150 โครงการ/กิจกรรม ซึ่งมีโครงการ/กิจกรรมที่บรรลุเป้าหมายแล้ว จํานวน 145 โครงการ/กิจกรรม และที่ยังไม่บรรลุเป้าหมาย จํานวน 5 โครงการ/กิจกรรม ทั้งนี้ ประธานฯ ขอให้ติดตามการดําเนินโครงการ “แนวทางการดําเนินการจัดทํา Carbon Credit ในระบบการผลิตยาง” ซึ่งรับผิดชอบโดย กรมวิชาการเกษตร เนื่องจากเป็นโครงการที่สําคัญตามนโยบายของกระทรวงเกษตรและสหกรณ์ และยังมีความคืบหน้าการดําเนินโครงการเพียงเล็กน้อย (เพิ่งได้รับอนุมัติการจัดสรรงบประมาณ)
3. ที่ประชุมเห็นชอบการทบทวนแผนปฏิบัติการด้านยางพารา พ.ศ. 2566 – 2580 ประจําปีงบประมาณ 2566 โดยปรับเปลี่ยนค่าเป้าหมายในยุทธศาสตร์ที่ 2 ด้านการเพิ่มประสิทธิภาพ และการยกระดับคุณภาพและมาตรฐานโครงการบริหารจัดการคาร์บอนเครดิตของการยางแห่งประเทศไทย ซึ่งมีการปรับเปลี่ยนค่าเป้าหมายจากการยื่นขอรับการขึ้นทะเบียน T-VER จํานวน 50,000 ไร่ งบประมาณ 20 ล้านบาท เป็นการยื่นขอรับขึ้นทะเบียน T-VER จํานวน 40,000 ไร่ และยื่นขอขึ้นทะเบียน VCS จํานวน 2,000 ไร่ และปรับตัวชี้วัดในยุทธศาสตร์ที่ 4 ด้านการพัฒนาตลาด และช่องทางการจัดจําหน่าย โครงการจัดตั้งตลาดกลางไม้ยางพารา จากเดิมมีการกําหนดค่าเป้าหมาย “ปริมาณไม้ยางผ่านตลาด 500 ไร่” เป็น “พื้นที่สวนยางที่มีการซื้อขายไม้ยางผ่านตลาด 500 ไร่”
4. ที่ประชุมเห็นชอบการแก้ไขคําสั่งคณะอนุกรรมการขับเคลื่อนยุทธศาสตร์ยางพาราระยะ 20 ปี ที่ 2/2564 เรื่อง แต่งตั้งคณะทํางานขับเคลื่อนยุทธศาสตร์ยางพาราระยะ 20 ปี จากการระบุชื่อผู้แทนเกษตรกร เป็น การใส่คําว่า “ผู้แทนเกษตรกรในคณะกรรมการการยางแห่งประเทศไทยที่ได้รับมอบหมาย” พร้อมแนบเอกสารแต่งตั้งผู้แทนเกษตรกรเข้าร่วมประชุมในแต่ละครั้ง เพื่อลดขั้นตอนการแก้ไขคําสั่งในกรณีที่มีการเปลี่ยนแปลงรายชื่อผู้แทนเกษตรกร
รัฐบาลไทย-ข่าวทำเนียบรัฐบาล-ผู้บริหาร อว. ร่วมบันทึกเทปถวายพระพร เนื่องในโอกาสมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
วันพุธที่ 7 มิถุนายน 2566
ผู้บริหาร อว. ร่วมบันทึกเทปถวายพระพร เนื่องในโอกาสมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
ผู้บริหาร อว. ร่วมบันทึกเทปถวายพระพร เนื่องในโอกาสมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี
.
.
เมื่อวันที่ 3 พฤษภาคม 2566 กระทรวงการอุดมศึกษา วิทยาศาสตร์ วิจัยและนวัตกรรม (อว.) ร่วมบันทึกเทปถวายพระพร เนื่องในโอกาสมหามงคลเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2566 นําโดยศ.(พิเศษ) ดร.เอนก เหล่าธรรมทัศน์รัฐมนตรีว่าการกระทรวง อว. พร้อมด้วยศ.ดร.นพ.สิริฤกษ์ ทรงศิวิไลปลัดกระทรวง อว.,ดร.บุญเกียรติ การะเวกพันธุ์ผู้ช่วยรัฐมนตรีว่าการกระทรวง อว.,นายสัมพันธ์ เย็นสําราญที่ปรึกษารัฐมนตรีว่าการกระทรวง อว.,ดร.ดนุช ตันเทอดทิตย์เลขานุการรัฐมนตรีว่าการกระทรวง อว.,น.ส.สุณีย์ เลิศเพียรธรรมหัวหน้าผู้ตรวจราชการกระทรวง อว.,นายวันนี นนท์ศิริผู้ช่วยปลัดกระทรวง อว.,น.ส.ลักขณา ดอกเขียวรักษาการที่ปรึกษาด้านพัฒนาการอุดมศึกษา วิทยาศาสตร์ วิจัยและนวัตกรรม,นางศรินยา สาขากรหัวหน้าสํานักงานรัฐมนตรี และผู้บริหารหน่วยงานในสังกัดเข้าร่วมคือนายปฐม สวรรค์ปัญญาเลิศอธิบดีกรมวิทยาศาสตร์บริการ (วศ.),ดร.วิภารัตน์ ดีอ่องผู้อํานวยการสํานักงานการวิจัยแห่งชาติ (วช.),ผศ.ดร.รวิน ระวิวงศ์ผู้อํานวยการองค์การพิพิธภัณฑ์วิทยาศาสตร์แห่งชาติ (อพวช.),ดร.ปรกรณ์ อาภาพันธ์ผู้อํานวยการสํานักงานพัฒนาเทคโนโลยีอวกาศและภูมิสารสนเทศ (สทอภ.),นางสาวจิตติ์พร ธรรมจินดาผู้อํานวยการศูนย์ความเป็นเลิศด้านชีววิทยาศาสตร์ (ศลช.),พล.ท.พรชัย สุธีรคุณผู้อํานวยการสถาบันมาตรวิทยาแห่งชาติ (มว.),ศ.ชูกิจ ลิมปิจํานงค์ผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) ณ สถานีกองทัพบกช่อง 5 (ททบ.5)
3 มิถุนายน เฉลิมพระชนมพรรษา
สมเด็จพระนางเจ้าสุทิดา พัชรสุธาพิมลลักษณ พระบรมราชินี
กาลมงคลเฉลิมพระชนมพรรษา
ไทยทั่วหล้านบราชินีศรีสยาม
จงรักยิ่งทั่วประเทศทุกเขตคาม
สง่างามเคียงทรงฉัตรกษัตรา
ถวายพระพรมงคลชัยน้อมไตรรัตน์
ทั้งทวยเทพอํานวยสวัสดิ์ทุกทิศา
บันดาลเกษมพระหฤทัยไร้โรคา
มิ่งขวัญประชา ชนมายุ ยิ่งยืนนาน
ด้วยเกล้าด้วยกระหม่อม
ข้าพระพุทธเจ้า ศาสตราจารย์พิเศษเอนก เหล่าธรรมทัศน์
รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม
รัฐบาลไทย-ข่าวทำเนียบรัฐบาล-Cabinet approves Royal Decree on Convocation of the National Assembly, B.E. 2566
วันพุธที่ 7 มิถุนายน 2566
07/06/2566
Cabinet approves Royal Decree on Convocation of the National Assembly, B.E. 2566
Cabinet approves Royal Decree on Convocation of the National
Assembly, B.E. 2566
June 6, 2023, . Deputy Secretary-General to the Prime Minister and Acting Government
Spokesperson Anucha Burapachaisri disclosed that the cabinet, in its meeting today, has made
approval to the draft Royal Decree on Convocation of the National Assembly, B.E. 2566 (date is
yet to be specified). The Cabinet Secretariat was assigned to liaise with Office of The Election
Commission of Thailand, the Secretariat of the House of Representatives, and the Privy Council
Chambers to present the draft Royal Decree to His Majesty the King for signature.
The cabinet’s approval of the draft Royal Decree on Convocation of the National Assembly, B.E.
2566 (date is yet to be specified) was made in accordance with the following Sections of the
Constitution of the Kingdom of Thailand:
Section 83 (revised): The House of Representatives consists of five hundred members: four
hundred members elected on a constituency basis; and one hundred members from party lists
of political parties.
Section 84: In a general election where 95% of the total number of Members of the House of
Representatives (475 members) have been elected, if it is necessary to convoke a sitting of the
National Assembly, it may be convoked.
Section 85(4): The Election Commission shall announce the results of the election after a
preliminary examination has been made and there are reasonable grounds to believe that the
result of the election is honest and just, and amounts to not less than 95% of all constituencies.
The Election Commission shall make a preliminary examination and shall announce the result of
the election expeditiously; the announcement shall be not later than 60 days from the date of
election (or by July 13, 2023).
Section 121(1): Within 15 days as from the announcement date of the result of the election of
Members of the House of Representatives which is a general election, the National Assembly
shall be convoked for the first sitting of its members (or by July 27, 2023).
Section 122(1, 2, and 4): The King convokes the National Assembly, opens and prorogues its
session. The King may be present to perform the opening State ceremony of the first annual
ordinary session or may command the Heir to the Throne who is sui jurisor any person to
perform the ceremony as His Representative.
รัฐบาลไทย-ข่าวทำเนียบรัฐบาล-ดีอีเอส หารือ G2G Roundtable on Scams and AI Governance ณ สาธารณรัฐสิงคโปร์
วันพุธที่ 7 มิถุนายน 2566
ดีอีเอส หารือ G2G Roundtable on Scams and AI Governance ณ สาธารณรัฐสิงคโปร์
ดีอีเอส หารือ G2G Roundtable on Scams and AI Governance ณ สาธารณรัฐสิงคโปร์
วันนี้ (7 มิถุนายน 66 ) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ดร. ชัยชนะ มิตรพันธ์ ผู้อํานวยการสํานักงานพัฒนาธุรกรรมทางอิเล็กทรอนิกส์ เข้าร่วมการประชุม Government-to-Government (G2G) Roundtable on Scams and AI Governance โดยมี H.E. Mrs Josephine Teo รัฐมนตรีว่าการกระทรวงการสื่อสารและสารสนเทศ และรัฐมนตรีว่าการกระทรวงกิจการภายใน ลําดับที่ 2 (Minister for Communications and Information & Second Minister for Home Affairs ) ร่วมประชุม ภายใต้งาน Asia Tech x Singapore (ATxSG) 2023 ณ สาธารณรัฐสิงคโปร์ จัดขึ้นเพื่อเป็นเวทีหารือและแลกเปลี่ยนข้อมูลเกี่ยวกับนวัตกรรม เทคโนโลยีเกี่ยวข้องกับธรรมาภิบาลปัญญาประดิษฐ์ (AI Governance) การพัฒนากรอบธรรมาภิบาลปัญญาประดิษฐ์
ทั้งนี้ ด้านปลัดกระทรวงฯ ได้นําเสนอปัญหา Online Scams ซึ่งเป็นปัญหาระดับโลก มาหารือถึงแนวทางความร่วมมือระหว่างประเทศในการแก้ไขปัญหาอาชญากรรมออนไลน์ โดยต้องสร้างกลไกความร่วมมือด้าน Digital Trust and Security ที่มีประสิทธิภาพร่วมกัน ทั้งภาครัฐและเอกชน รวมถึงการนําเทคโนโลยี ที่ทันสมัยมาใช้ในการช่วยป้องกันและเฝ้าระวังการทําธุรกรรมด้านการเงินที่น่าสงสัย ตลอดจนการสร้างองค์ความรู้และความตระหนักในเรื่องการใช้ออนไลน์อย่างปลอดภัยให้กับประชาชนที่ถือเป็นนโยบายลําดับต้นๆ ที่ทุกประเทศต้องให้ความสําคัญ
_______________________
รัฐบาลไทย-ข่าวทำเนียบรัฐบาล-เตรียมเปิดตลาดการค้าแห่งใหม่ในคาซัคสถาน ขยายโอกาสการค้าการลงทุนของไทย
วันพุธที่ 7 มิถุนายน 2566
เตรียมเปิดตลาดการค้าแห่งใหม่ในคาซัคสถาน ขยายโอกาสการค้าการลงทุนของไทย
.....
กระทรวงพาณิชย์วางแผนปรับย้ายสํานักงานส่งเสริมการค้าในต่างประเทศ เพิ่มยอดการค้าส่งออก โดยประเมินว่าประเทศคาซัคสถานเป็นตลาดที่มีศักยภาพ และถือเป็นคู่ค้าอันดับ 3 ของไทยในกลุ่มประเทศเครือรัฐเอกราช (Commonwealth of Independent States : CIS) เป็นคู่ค้าที่มีศักยภาพมากที่สุดในภูมิภาคเอเชียกลาง (คาซัคสถาน คีร์กีซสถาน ทาจิกิสถาน เติร์กเมนิสสถาน และอุซเบกิสถาน)
.
ซึ่งปี 2565 การค้าระหว่างไทย - คาซัคสถาน มีมูลค่า 136 ล้านเหรียญสหรัฐ ขยายตัว 98.42% คิดเป็นมูลค่าการส่งออก 61.79 ล้านเหรียญสหรัฐ และการนําเข้า 74.21 ล้านเหรียญสหรัฐ ขณะที่ภาพรวมการค้าระหว่างไทย - ภูมิภาคเอเชียกลาง มีมูลค่า 207.5 ล้านเหรียญสหรัฐฯ ขยายตัว 41.67% คิดเป็นมูลค่าการส่งออก 99.9 ล้านเหรียญสหรัฐฯ และการนําเข้า 107.6 ล้านเหรียญสหรัฐฯ
.
ประเทศคาซัคสถานเป็นตลาดการค้าแห่งใหม่สําหรับไทย แต่มีโอกาสทางการค้า การลงทุน และความร่วมมือทางเศรษฐกิจระหว่างกันอย่างมาก ไทยจึงต้องการเปิดสํานักงานทูตพาณิชย์ เพื่อสํารวจตลาด ขจัดอุปสรรค ลดต้นทุนการส่งออกสินค้าของไทย เพิ่มโอกาสทางการค้าระหว่างไทยกับคาซัคสถาน รวมถึงประเทศข้างเคียงด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เตรียมเสนอพระนาม พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การยูเนสโก ประกาศยกย่องเป็นบุคคลที่ทรงคุณค่าของโลก
วันพุธที่ 7 มิถุนายน 2566
เตรียมเสนอพระนาม พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การยูเนสโก ประกาศยกย่องเป็นบุคคลที่ทรงคุณค่าของโลก
.....
ที่ประชุม ครม. (6 มิ.ย. 66) เห็นชอบหลักการเสนอพระนามพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ให้องค์การ UNESCO ประกาศยกย่องและร่วมเฉลิมฉลอง ในวาระ 100 ปี วันพระบรมราชสมภพ ในปี 2570
.
เนื่องจากทรงอุทิศพระองค์เพื่อบําเพ็ญพระราชกรณียกิจ เพื่อยกระดับคุณภาพชีวิตของประชาชนชาวไทย นอกจากนี้ พระราชกรณียกิจ ของพระองค์สอดคล้องกับวัตถุประสงค์และการดําเนินงานขององค์การ UNESCO ทั้ง 5 ด้าน คือ การศึกษา วัฒนธรรม วิทยาศาสตร์ สังคมศาสตร์ และสื่อสารมวลชน ตลอดจนมีเป้าหมายเพื่อส่งเสริมสันติภาพ ความเท่าเทียม และการพัฒนาที่ยั่งยืน ซึ่งนานาชาติและองค์การระหว่างประเทศต่าง ๆ ให้การยอมรับในฐานะพระมหากษัตริย์นักพัฒนา
.
โดยกระทรวงศึกษาธิการ เตรียมจัดทําร่างเอกสารเสนอพระนามต่อองค์การ UNESCO ภายในปี 2567 เพื่อนําเข้าที่ประชุมพิจารณาภายในไตรมาสที่ 2 ของปี 2568 ก่อนที่ประชุมสมัยสามัญขององค์การ UNESCO พิจารณาให้ความเห็นชอบ ในเดือนพ.ย. 2568
.
อ่านเพิ่มเติม คลิกhttps://www.thaigov.go.th/news/contents/details/68944
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ทิพานัน”เผยรัฐส่งเสริมกลุ่มเปราะบางสู่โปรแกรมเมอร์สายเกม ผ่าน MOU พม.กับภาคเอกชนดัน โครงการCoding Arena สะท้อนวิสัยทัศน์ “พล.อ.ประยุทธ์”ส่งเสริมอาชีพก้าวทันโลกเดินหน้าอย่างทันสมัย
วันพุธที่ 7 มิถุนายน 2566
07/06/2566
“ทิพานัน”เผยรัฐส่งเสริมกลุ่มเปราะบางสู่โปรแกรมเมอร์สายเกม ผ่าน MOU พม.กับภาคเอกชนดัน โครงการCoding Arena สะท้อนวิสัยทัศน์ “พล.อ.ประยุทธ์”ส่งเสริมอาชีพก้าวทันโลกเดินหน้าอย่างทันสมัย
“ทิพานัน”เผยรัฐส่งเสริมกลุ่มเปราะบางสู่โปรแกรมเมอร์สายเกม  ผ่าน MOU พม.กับภาคเอกชนดัน โครงการ Coding Arena  สะท้อนวิสัยทัศน์ “พล.อ.ประยุทธ์”ส่งเสริมอาชีพก้าวทันโลก เดินหน้าอย่างทันสมัย
วันที่ 7 มิถุนายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีความห่วงใยประชาชนกลุ่มเปราะบาง และมีนโยบายให้ทุกหน่วยงานทั้งภาครัฐและเอกชน หาแนวทางสนับสนุนให้กลุ่มเปราะบางให้เข้าถึงสิทธิ และเสริมสร้างโอกาสในการมีงานทํา สามารถประกอบอาชีพเลี้ยงตัวเองและครอบครัวได้อย่างมีศักดิ์ศรี โดยนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (พม.) ลงนามบันทึกความเข้าใจ (MOU) ในการขับเคลื่อนโครงการ Coding Arena กับบริษัท โค้ดดิ้ง อารีน่า จํากัด เพื่อนํา Platform มาใช้ในการสร้างความรู้ด้านการเขียนและพัฒนาเกม (Coding and Programming) ให้แก่กลุ่มเป้าหมาย รวมทั้งกลุ่มเปราะบางของกระทรวง พม.
น.ส.ทิพานัน กล่าวว่า โครงการนี้ เปิดโอกาสให้กลุ่มเป้าหมายและกลุ่มเปราะบางได้เรียนรู้ และเสริมสร้างทักษะสู่การพัฒนาต่อยอดการสร้างเกมใหม่ๆ นําไปสู่การสร้างงาน สร้างอาชีพการเป็นโปรแกรมเมอร์ในอนาคต ซึ่งเป็นส่วนหนึ่งในการจัดทําโครงการต่างๆ ที่เกี่ยวข้อง เพื่อทําให้กลุ่มเป้าหมาย รวมทั้งกลุ่มเปราะบางของกระทรวง พม. ได้มีโอกาสในการเข้าถึง Platform ในการส่งเสริมทักษะและการเรียนรู้ต่างๆ ที่สามารถสร้างอาชีพ โดยเฉพาะการประกอบอาชีพที่ขาดแคลนในตลาดแรงงาน เพื่อมุ่งสร้างสังคมไทยให้เป็นสังคมที่ทุกคนมีโอกาสสําหรับการพัฒนาศักยภาพอย่างเท่าเทียมกัน มีความมั่นคงในชีวิต และมีคุณภาพชีวิตที่ดีบนพื้นฐานความเป็นพลเมืองและศักดิ์ศรีความเป็นมนุษย์
“สะท้อนวิสัยทัศน์ พล.อ.ประยุทธ์ไม่ได้มุ่งแต่แจกเงินประชาชนอย่างเดียว แต่ส่งเสริมโอกาสในการพัฒนาความรู้และทักษะเพื่อสร้างงานสร้างอาชีพ ที่สอดรับกับการเปลี่ยนแปลงของโลก เดินหน้าชาติให้ทันสมัยต่อการเรียนรู้ และบริบทต่างๆของสังคมไทย ควบคู่ไปกับการส่งเสริมอุตสาหกรรมเป้าหมายใหม่ แก้ปัญหาปากท้องและปัญหาสังคมไปด้วยกัน”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรมเป็นประธานในพิธีทำบุญตักบาตรเพื่อความเป็นสิริมงคล ประจำเดือนมิถุนายน 2566
วันพุธที่ 7 มิถุนายน 2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนมิถุนายน 2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนมิถุนายน 2566
ปลัดกระทรวงวัฒนธรรมเป็นประธานในพิธีทําบุญตักบาตรเพื่อความเป็นสิริมงคล ประจําเดือนมิถุนายน 2566
วันที่ 7 มิถุนายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานในพิธีทําบุญตักบาตรเพื่อความเป็นสิริมงคล ประจําเดือนมิถุนายน 2566 โดยมี นางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรมเข้าร่วม ณ ห้องโถง ชั้น 1 และบริเวณด้านหน้าอาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย ความคืบหน้าโครงการรถไฟความเร็วสูงไทย-จีน ระยะที่ 1 ช่วงกรุงเทพฯ-นครราชสีมา คืบหน้าอย่างต่อเนื่อง เสริมศักยภาพคมนาคมขนส่งทางรางของไทย ช่วยเชื่อมโยงภูมิภาคเข้าด้วยกัน
วันพุธที่ 7 มิถุนายน 2566
07/06/2566
โฆษกรัฐบาลเผย ความคืบหน้าโครงการรถไฟความเร็วสูงไทย-จีน ระยะที่ 1 ช่วงกรุงเทพฯ-นครราชสีมา คืบหน้าอย่างต่อเนื่อง เสริมศักยภาพคมนาคมขนส่งทางรางของไทย ช่วยเชื่อมโยงภูมิภาคเข้าด้วยกัน
โฆษกรัฐบาลเผย ความคืบหน้าโครงการรถไฟความเร็วสูงไทย-จีน ระยะที่ 1 ช่วงกรุงเทพฯ-นครราชสีมา คืบหน้าอย่างต่อเนื่อง เสริมศักยภาพคมนาคมขนส่งทางรางของไทย ช่วยเชื่อมโยงภูมิภาคเข้าด้วยกัน
(วันที่ 7 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบความคืบหน้า โครงการรถไฟความเร็วสูงไทย-จีน ระยะที่1 ช่วงกรุงเทพฯ-นครราชสีมา ซึ่งมีทั้งหมด 6 สถานี ได้แก่ สถานีกลางบางซื่อ ดอนเมือง อยุธยา สระบุรี ปากช่อง และนครราชสีมา ระยะทางรวม 250.77 กม. มีกําหนดก่อสร้างแล้วเสร็จ ปี 2569 โดยประกอบด้วย 15 สัญญา (งานโยธา 14 สัญญา และงานระบบ 1 สัญญา) ขณะนี้ก่อสร้างแล้วเสร็จ 1 สัญญา อยู่ระหว่างก่อสร้าง 10 สัญญา และรอการลงนาม 3 สัญญา เชื่อมั่นต่อยอดพัฒนาโครงสร้าง เชื่อมโยงการคมนาคมภูมิภาค เพื่อวิถีชีวิตและเศรษฐกิจของคนไทย
โฆษกประจําสํานักนายกรัฐมนตรีเปิดเผยว่า จากความร่วมมือที่มีมาอย่างต่อเนื่องกับสาธารณรัฐประชาชนจีน จีนพร้อมที่จะถ่ายทอดเทคโนโลยี ทักษะและองค์ความรู้ต่าง ๆ เกี่ยวกับรถไฟความเร็วสูง 11 ด้านให้ไทย อาทิ ข้อมูลเกี่ยวกับวัสดุที่ใช้ในการสร้างรางรถไฟ แนวทางปฏิบัติในการวางรางในภูมิประเทศต่าง ๆ การออกแบบสถานีรถไฟเพื่อให้ผู้โดยสารสัญจรไปมาได้ดีขึ้น การสร้างสะพานข้ามแม่น้ําหรือแหล่งน้ําอื่น ๆ ด้วยความเร็วที่เร็วขึ้นและต้นทุนที่ต่ําลง การออกแบบและสร้างอุโมงค์ที่ปลอดภัย รวมถึงการอบรมการบริหารรถไฟความเร็วสูง การซ่อมบํารุง และการขับรถไฟ เป็นต้น
ทั้งนี้ คาดว่าโครงการรถไฟความเร็วสูงไทย-จีน จะนําขบวนรถรุ่น Fuxing Hao (ฟู่ซิงห้าว) CR300AF มาใช้วิ่งให้บริการ แบ่งประเภทที่นั่งได้ 3 ระดับ ได้แก่ ชั้นหนึ่ง (ที่นั่งแบบเก้าอี้เดี่ยว) ชั้นสอง (ที่นั่งประเภทธุรกิจ) และชั้นสาม ความจุ 600 คน/ขบวน ต่อพ่วงได้ 3-10 คัน/ขบวน สามารถรองรับผู้โดยสารได้ 5 หมื่นคน/ชั่วโมง/ทิศทาง
“นายกรัฐมนตรีติดตามการทํางานตามแผนงาน เร่งสร้างเครือข่ายโครงสร้างพื้นฐานของไทย ช่วยเชื่อมโยงภูมิภาค ให้ความสําคัญของโครงสร้างพื้นฐานด้านระบบราง ซึ่งเป็นการขนส่งแห่งอนาคต ที่ถือเป็นทางเลือกที่คุ้มค่า สามารถลดต้นทุน ทั้งด้านเวลา และค่าใช้จ่ายด้านโลจิสติกส์ รวมถึงเป็นรูปแบบการขนส่งที่คุ้มค่า มีประสิทธิภาพและยั่งยืนที่จะช่วยสร้างศักยภาพและโอกาสใหม่ทางการค้า การลงทุน ที่จะนํามาสู่การขยายตัวทางเศรษฐกิจในประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-ออมสินปรับขึ้นดอกเบี้ยเงินฝากและเงินกู้ ตามนโยบาย กนง. มีผล 8 มิถุนายน 2566
วันพุธที่ 7 มิถุนายน 2566
07/06/2566
ออมสินปรับขึ้นดอกเบี้ยเงินฝากและเงินกู้ ตามนโยบาย กนง. มีผล 8 มิถุนายน 2566
ธ.ออมสินปรับขึ้นดอกเบี้ยเงินฝากและเงินกู้  ตามที่ กนง. มีมติปรับขึ้นอัตราดอกเบี้ยนโยบาย 0.25% ต่อปี จาก 1.75% ต่อปี เป็น 2.00% ต่อปี มีผลวันที่ 31 พ.ค.2566 ที่ผ่านมา เพื่อให้สอดคล้องกับทิศทางการปรับอัตราดอกเบี้ยนโยบายของ ธปท. มีผลตั้งแต่ 8 มิ.ย.2566
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะกรรมการนโยบายการเงิน (กนง.) มีมติปรับขึ้นอัตราดอกเบี้ยนโยบาย 0.25% ต่อปี จาก 1.75% ต่อปี เป็น 2.00% ต่อปี มีผลวันที่ 31 พฤษภาคม 2566 ที่ผ่านมา เพื่อให้สอดคล้องกับทิศทางการปรับอัตราดอกเบี้ยนโยบายของธนาคารแห่งประเทศไทย ธนาคารจึงได้ปรับขึ้นอัตราดอกเบี้ยเงินฝากสูงสุด 0.35% ต่อปี เพื่อให้ลูกค้าผู้ฝากเงินได้รับประโยชน์ตามทิศทางของดอกเบี้ยขาขึ้น โดยที่ผ่านมาธนาคารได้มีการออกแคมเปญเงินฝากที่ให้ผลตอบแทนสูงอย่างต่อเนื่อง อาทิ เงินฝากเผื่อเรียกพิเศษดอกเบี้ยสูง สลากออมสินพิเศษที่ปรับเพิ่มทั้งดอกเบี้ย เงินรางวัลที่ 1 และเงินรางวัลพิเศษ เป็นต้น
สําหรับด้านเงินกู้ ธนาคารปรับขึ้นอัตราดอกเบี้ยเงินกู้ทุกประเภทในอัตรา 0.25% ต่อปี ซึ่งที่ผ่านมาได้มีการพิจารณาปรับขึ้นอย่างค่อยเป็นค่อยไป เพื่อช่วยประคับประคองและดูแลกลุ่มลูกค้ารายย่อยและกลุ่มเปราะบาง ไม่ให้ได้รับผลกระทบมากนัก โดยจะเห็นได้จากอัตราดอกเบี้ยเงินกู้ MRR สําหรับลูกค้ารายย่อยของธนาคารอยู่ในระดับที่ต่ํากว่าค่าเฉลี่ยของธนาคารพาณิชย์ขนาดใหญ่
ทั้งนี้ มีผลตั้งแต่วันที่ 8 มิถุนายน 2566 เป็นต้นไป
รัฐบาลไทย-ข่าวทำเนียบรัฐบาล-อว. ปิดหลักสูตร "Wins 3" ชี้สามารถสร้างเครือข่ายและพัฒนาศักยภาพผู้บริหารระดับสูงของ อว. และหน่วยงานอื่นทั้งรัฐ-เอกชน
วันพุธที่ 7 มิถุนายน 2566
อว. ปิดหลักสูตร "Wins 3" ชี้สามารถสร้างเครือข่ายและพัฒนาศักยภาพผู้บริหารระดับสูงของ อว. และหน่วยงานอื่นทั้งรัฐ-เอกชน
อว. ปิดหลักสูตร "Wins 3" ชี้สามารถสร้างเครือข่ายและพัฒนาศักยภาพผู้บริหารระดับสูงของ อว. และหน่วยงานอื่นทั้งรัฐ-เอกชน
เมื่อวันที่ 25 พ.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานพิธีปิดหลักสูตร "Wins 3" โครงการพัฒนาเครือข่ายและศักยภาพผู้บริหารระดับสูงของกระทรวงการอุดมศึกษา วิทยาศาสตร์ วิจัยและนวัตกรรม โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. เข้าร่วม ณ โรงแรม Avani สุขุมวิท
ศ.(พิเศษ) ดร.เอนก กล่าวว่า อว.จัดทําหลักสูตร Wins ขึ้นเพื่อสร้างเครือข่าย ผนึกพลังประสานความร่วมมือและเชื่อมโยงงานของหน่วยงานในกระทรวง อว. และหน่วยงานอื่น ทั้งภาครัฐและเอกชน พัฒนาแนวคิด กลยุทธ์การทํางาน กระบวนการเรียนรู้ด้าน Digital Literacy เพื่อการบริหารจัดการองค์กร พร้อมส่งเสริมสมรรถนะบุคลากรรุ่นใหม่ของสถาบันอุดมศึกษา
ปัจจุบัน หลักสูตร Wins ประสบความสําเร็จเป็นอย่างมากและได้จัดทําไปแล้วถึง 6 รุ่น เชื่อว่าหลักสูตรนี้จะยังคงมีต่อไปเรื่อย ๆ เพราะการอุดมศึกษาของไทยจะต้องก้าวไปข้างหน้าอย่างไม่หยุดยั้ง
รัฐบาลไทย-ข่าวทำเนียบรัฐบาล-รมว.อว.เยี่ยมชมการดำเนินงานของ กยศ. ชี้งานที่ทำคือการให้โอกาสเด็กได้มีการศึกษา
วันพุธที่ 7 มิถุนายน 2566
รมว.อว.เยี่ยมชมการดําเนินงานของ กยศ. ชี้งานที่ทําคือการให้โอกาสเด็กได้มีการศึกษา
รมว.อว.เยี่ยมชมการดําเนินงานของ กยศ. ชี้งานที่ทําคือการให้โอกาสเด็กได้มีการศึกษา
วันที่ 10 พ.ค. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) เยี่ยมชมการดําเนินงานของกองทุนเงินให้กู้ยืมเพื่อการศึกษา (กยศ.) พร้อมด้วย ดร.บุญเกียรติ การะเวกพันธุ์ ผู้ช่วยรัฐมนตรีประจํากระทรวง อว. นายสัมพันธ์ เย็นสําราญ ที่ปรึกษารัฐมนตรีกระทรวง อว. โดยมี นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา ให้การต้อนรับและนําเสนอผลการดําเนินงานของกองทุนฯ ณ อาคารเอไอเอ แคปปิตอลเซ็นเตอร์ ถ.รัชดาภิเษก กรุงเทพฯ
ทั้งนี้ ศ.(พิเศษ) ดร.เอนก กล่าวว่า การทํางานของทาง กยศ. คือการให้โอกาสเด็กได้มีการศึกษา งานหรือกิจกรรมที่ทําอยู่ถือเป็นสิ่งที่ดีมาก เป็นประโยชน์ต่อสังคม สิ่งที่สถาบันการศึกษาควรจะทําต่อจากนี้ คือการสอนให้เด็กได้เรียนรู้ ปรับวิธีคิด และปลูกฝังให้เด็กมีความกตัญญูต่อผู้ที่ช่วยเหลือ กระทรวง อว. พร้อมจะสนับสนุนงานในทุกด้านของ กยศ. สิ่งใดที่ อว. สามารถทําได้จะทําอย่างเต็มที่
รัฐบาลไทย-ข่าวทำเนียบรัฐบาล-ดร.เอนก แนะนักศึกษา ม.ธุรกิจบัณฑิตย์ การจะทำอะไรให้สำเร็จ ต้องปักธงทำแบบเป็นรูปธรรม ทำให้เร็ว ก้าวให้ยาว
วันพุธที่ 7 มิถุนายน 2566
ดร.เอนก แนะนักศึกษา ม.ธุรกิจบัณฑิตย์ การจะทําอะไรให้สําเร็จ ต้องปักธงทําแบบเป็นรูปธรรม ทําให้เร็ว ก้าวให้ยาว
ดร.เอนก แนะนักศึกษา ม.ธุรกิจบัณฑิตย์ การจะทําอะไรให้สําเร็จ ต้องปักธงทําแบบเป็นรูปธรรม ทําให้เร็ว ก้าวให้ยาว
วันที่ 3 พ.ค. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) ให้เกียรติกล่าวบรรยายการสัมมนาวิชาการ หัวข้อ "ภาวะผู้นําในการสร้างความสําเร็จ" แก่นักศึกษาคณะรัฐประศาสนศาสตร์ คณะการท่องเที่ยวและการโรงแรม มหาวิทยาลัยธุรกิจบัณฑิตย์ โดยมี นายสัมพันธ์ เย็นสําราญ ที่ปรึกษารัฐมนตรี เข้าร่วม และ ดร.ดาริกา ลัทธพิพัฒน์ อธิการบดีมหาวิทยาลัยธุรกิจบัณฑิตย์ ให้การต้อนรับ ณ สํานักอธิการบดี มหาวิทยาลัยธุรกิจบัณฑิตย์
ศ.(พิเศษ) ดร.เอนก กล่าวว่า 3 ปีที่ผ่านมาของการทํางานเป็นรัฐมนตรีกระทรวง อว. งานของเรามีความสําเร็จเป็นส่วนมาก เรามีการปรับเปลี่ยน ปฏิรูปอุดมศึกษามากที่สุดในอาเซียน การจะทําอะไรเราต้องคิดภาพใหญ่ เช่น อว. จะเป็นกระทรวงแห่งการปฏิบัติ การพัฒนา ไม่ใช่มุ่งเน้นแต่การวิจัย เราวางไว้ว่าในปี 2580 ไทยจะต้องเป็นประเทศที่พัฒนาแล้วให้ได้ และ อว. ต้องเป็นส่วนหนึ่งในการนําพาประเทศไปสู่ประเทศที่พัฒนาแล้ว เราจะต้องเปลี่ยน mindset ของการทํางานให้เป็นแบบใหม่ อย่าทําอะไรแบบทําไปเรื่อย ๆ ต้องปักธงทําแบบเป็นรูปธรรม ตอนนี้การทํางานของเราจะต้องยื่นมือเข้าไปหาคนอื่น อย่าทําอะไรแบบเริ่มนับ 1 ใหม่เสมอ จะไม่ทันคนอื่น อย่าเริ่มทําอะไรจากงบประมาณ ต้องเริ่มจากที่เราเห็นว่ามันดี และจะสามารถทําให้สําเร็จได้ นอกจากนั้น ต้องทําให้เร็ว ก้าวให้ยาว เราจึงจะทันคนอื่น
ขณะนี้ด้านวิทยาศาสตร์ วิจัยและนวัตกรรมของเราดีที่สุดในอาเซียน จะเป็นรองก็แค่สิงคโปร์ แต่สิงคโปร์ก็ไม่ได้นําเราทุกเรื่อง เช่น กระทรวง อว. ตอนนี้มีหน่วยงานที่ทําเรื่องยานอวกาศจะไปโคจรรอบดวงจันทร์ ในปี 2570 มีเครื่องฉายแสงซินโครตรอน เครื่องที่ใช้สําหรับตรวจอนุภาคเล็ก ๆ ที่มีความชัดเจนยิ่งกว่าอิเล็กตรอนไมโครสโครป มีเครื่องโทคาแมค ที่จะสร้างพลังงานสะอาดแห่งอนาคต มีพิพิธภัณฑ์วิทยาศาสตร์ มีกล้องดูดาวที่ดีที่สุดของเอเชีย เป็นต้น
รัฐบาลไทย-ข่าวทำเนียบรัฐบาล-กระทรวง อว. เดินหน้าขับเคลื่อน “ธัชวิทย์” วิทยสถานวิทยาศาสตร์แห่งประเทศไทย
วันพุธที่ 7 มิถุนายน 2566
กระทรวง อว. เดินหน้าขับเคลื่อน “ธัชวิทย์” วิทยสถานวิทยาศาสตร์แห่งประเทศไทย
กระทรวง อว. เดินหน้าขับเคลื่อน “ธัชวิทย์” วิทยสถานวิทยาศาสตร์แห่งประเทศไทย
วันที่ 25 พ.ค. ศ.(พิเศษ) ดร.เอนก เหล่าธรรมทัศน์ รมว.การอุดมศึกษา วิทยาศาสตร์ วิจัยและนวัตกรรม (อว.) เป็นประธานเปิดตัวและลงนามบันทึกข้อตกลงความร่วมมือ “ธัชวิทย์” วิทยสถานวิทยาศาสตร์แห่งประเทศไทย (Thailand Academy of Sciences : TAS) โดยมี ศ.ดร.นพ.สิริฤกษ์ ทรงศิวิไล ปลัดกระทรวง อว. นายสัมพันธ์ เย็นสําราญ ที่ปรึกษา รมว.อว. ศ.ดร.ศุภชัย ปทุมนากุล รองปลัดกระทรวง อว. รศ.ดร.วีระพงษ์ แพสุวรรณ ประธานกรรมการบริหารหน่วยบริหารและจัดการทุนด้านการพัฒนากําลังคน และทุนด้านการพัฒนาสถาบันอุดมศึกษา การวิจัยและการสร้างนวัตกรรม (บพค.) ศ.ดร.สมปอง คล้ายหนองสรวง ผอ.บพค. ผู้บริหารกระทรวง อว. ผู้บริหารสถาบันการศึกษา และหน่วยงานเอกชน เข้าร่วม ณ ห้องแถลงข่าว ชั้น 1 สํานักงานปลัดกระทรวง อว. (โยธี)
ศ.(พิเศษ) ดร.เอนก กล่าวว่า ธัชวิทย์ เกิดจากความประสงค์ที่ต้องการให้วิทยาศาสตร์และวิทยาการของไทยทํางานร่วมกัน นักวิทยาศาสตร์ไม่ควรทํางานแค่เฉพาะทาง ธัชวิทย์ต้องเป็น Think Tank ของประเทศ หากประเทศมีปัญหาที่ต้องการคําตอบ ธัชวิทย์ต้องเป็นหนึ่งในการตัดสินใจนั้น และเป็น virtual organization โดยไม่จําเป็นต้องสร้างหน่วยงานใหม่ แต่นําคนเก่งจากหลายสถาบันมารวมกัน พัฒนาเรื่องที่น่าสนใจ ให้มีความก้าวหน้าระดับโลก ต้องสร้างคนที่เหมาะสม พร้อมทํางานให้อุตสาหกรรม และสอดคล้องกับทิศทางของโลก ซึ่งต้องทําให้เร็ว ทําให้มาก จึงจะประสบความสําเร็จ ธัชวิทย์จะเป็นสูตรสําเร็จในการทํางานร่วมกันของหน่วยงานในกระทรวง อว. ที่ประกอบด้วยสถาบันการศึกษาชั้นนํา และหน่วยงานวิจัยด้านวิทยาศาสตร์ ซึ่งสิ่งที่ตนจะขอให้ธัชวิทย์ทําต่อจากนี้ คือ ทําให้วิทยาศาสตร์เป็นเรื่องสนุก "งานใดทําแล้วไม่สนุก งานนั้นยากจะเก่ง"
รมว.อว.กล่าวต่อว่า นอกจากนั้น ตนอยากเสนอ 2 หลักสูตรให้ธัชวิทย์ร่วมกันทําขึ้น คือ 1. เรื่องการท่องเที่ยวของไทย เพราะไทยมีการท่องเที่ยวที่เป็นระดับมหาอํานาจของโลก จึงอยากให้ผลิตหลักสูตรด้านการท่องเที่ยว เป็นหลักสูตรที่เชื่อมโยงกับโรงแรมของไทยที่มีชื่อเสียงระดับโลก โดยให้ทําเป็นระดับปริญญาตรี 2. เรื่องของเด็กไทยที่สามารถสร้างผลงานจากการประกวดด้านวิทยาศาสตร์ ให้นําเด็กกลุ่มนี้มาศึกษาในสถาบันของธัชวิทย์ โดยที่ไม่เน้นเกรด แต่เน้นที่โครงงานการปฏิบัติ หาการเรียน การสอนที่มีความสนุกควบคู่ไปกับการเรียนจากการปฏิบัติ เพื่อรักษาความเป็นนักวิทยาศาสตร์ผู้ปฏิบัติเช่นนี้ต่อไป
ขณะที่ ศ.ดร.สมปอง กล่าวว่า “ธัชวิทย์” มีกลไกขับเคลื่อนใน 3 มิติ คือ 1) Frontline Think Tank หรือคลังความคิดนักวิทย์เพื่อเป็นศูนย์กลางของผู้เชี่ยวชาญ 2) Frontier Science Alliance การทําวิจัยขั้นแนวหน้า ผลกระทบสูงต่อเศรษฐกิจและสังคม และรองรับเทคโนโลยีใหม่ ๆ และ 3) Future Graduate Platform หรือการสร้างและพัฒนาบัณฑิตวิทย์สมรรถนะสูงที่พัฒนาจากความร่วมมือของสถาบันวิจัย มหาวิทยาลัย และภาคเอกชน กล่าวได้ว่า ธัชวิทย์ จะเป็นสถานที่รวบรวมคนเก่งของ อว. จะทําหน้าที่เป็นศูนย์กลาง (Hub) ในการเชื่อมโยงเครือข่ายนักวิจัยและนักวิทยาศาสตร์ สถาบันวิจัยแห่งชาติ และมหาวิทยาลัยมาทํางานร่วมกัน ส่งเสริมการวิจัยและพัฒนาด้านวิทยาศาสตร์และเทคโนโลยีแบบก้าวกระโดด เพื่อให้ประเทศก้าวเข้าสู่การเป็นประเทศที่พัฒนาแล้วภายใน พ.ศ. 2570
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย ข9, ค3 ผังเมืองรวมชุมชนโคกกลอย - ท้ายเหมือง จังหวัดพังงา เสร็จสมบูรณ์
วันพุธที่ 7 มิถุนายน 2566
กรมทางหลวงชนบท สร้างถนนสาย ข9, ค3 ผังเมืองรวมชุมชนโคกกลอย - ท้ายเหมือง จังหวัดพังงา เสร็จสมบูรณ์
รองรับการขยายตัวของเมืองในอนาคต ส่งเสริมเศรษฐกิจการคมนาคมขนส่งและการท่องเที่ยวจังหวัดภูเก็ต - พังงา อย่างยั่งยืน
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ข9, ค3 ผังเมืองรวมชุมชนโคกกลอย - ท้ายเหมือง จังหวัดพังงา เสร็จสมบูรณ์ เพื่อพัฒนาโครงสร้างพื้นฐานด้านงานทางอย่างยั่งยืน ส่งเสริมเศรษฐกิจการคมนาคมขนส่งและการท่องเที่ยวในระยะยาว รองรับการขยายตัวของเมือง และแก้ไขปัญหาการจราจรในเขตเมืองอย่างเป็นระบบ
ทช. ได้ดําเนินโครงการก่อสร้างถนนสาย ข9, ค3 ผังเมืองรวมชุมชนโคกกลอย - ท้ายเหมือง จังหวัดพังงา (ถนนทางหลวงชนบทสาย พง.1042 หรือ ถนนนากลาง - อ่าวจิก) รวมระยะทาง 4.229 กิโลเมตร งบประมาณ 282.821 ล้านบาท โครงการเป็นแนวถนนก่อสร้างใหม่ แบ่งการดําเนินงานออกเป็น 2 ช่วง ดังนี้
1. ช่วงที่ 1 จุดเริ่มต้นโครงการ (สาย ค3 ช่วง กม. ที่ 0+000 - 1+998.119) โดยเชื่อมต่อกับถนน ทล.4303 (บริเวณ กม. ที่ 2+512.893) ไปบรรจบกับถนน ทล.402
2. ช่วงที่ 2 จุดเริ่มต้นโครงการ (สาย ข9 ช่วง กม. ที่ 1+998.119 - 4+228.995) ต่อเนื่องกับช่วงที่ 1 สาย ค3 โดยเชื่อมต่อกับถนน ทล.402 (บริเวณ กม. ที่ 2+050) ไปสิ้นสุดช่วงที่ 2 บนสาย ข9 บรรจบกับทางหลวงชนบทสาย พง.3006 ลักษณะการก่อสร้างเป็นถนนคอนกรีตเสริมเหล็กขนาด 4 ช่องจราจร ไป - กลับ กว้างช่องละ 3.5 เมตร ไหล่ทางกว้างข้างละ 2.5 เมตร ทางเท้ากว้างข้างละ 3.5 เมตร พร้อมก่อสร้างสะพานคอนกรีตเสริมเหล็ก 2 แห่ง งานก่อสร้างท่อลอดเหลี่ยมคอนกรีตเสริมเหล็ก 6 แห่ง งานก่อสร้างระบบระบายน้ํา งานติดตั้งไฟฟ้าแสงสว่าง ป้ายจราจร และเครื่องหมายจราจร
นอกจากนี้ ยังเป็นเส้นทางที่สามารถเชื่อมไปยังจังหวัดภูเก็ตได้อีกทางหนึ่ง รวมถึงสนับสนุนการเดินทางเข้าสู่แหล่งท่องเที่ยวชื่อดังในจังหวัดพังงา อาทิ หาดนาใต้ (สะพานนาใต้) และหาดเขาปิหลาย ซึ่งในทุก ๆ ปี จะมีนักท่องเที่ยวทั้งในประเทศและต่างประเทศเดินทางมาท่องเที่ยวเป็นจํานวนมาก เนื่องจากเป็นจังหวัดที่มีแนวโน้มการขยายตัวของเมืองอย่างต่อเนื่อง
รัฐบาลไทย-ข่าวทำเนียบรัฐบาล-กระทรวงคมนาคมร่วมงานวันรณรงค์ต่อต้านการค้ามนุษย์ ประจำปี 2566
วันพุธที่ 7 มิถุนายน 2566
กระทรวงคมนาคมร่วมงานวันรณรงค์ต่อต้านการค้ามนุษย์ ประจําปี 2566
“Together We Can หยุด ค้า คน”
นายชยธรรม์ พรหมศร ปลัดกระทรวงคมนาคม มอบหมายให้ นางสาวรัชนีพร ธิติทรัพย์ ผู้ตรวจราชการกระทรวงคมนาคม เป็นผู้แทนกระทรวงคมนาคม เข้าร่วมงานวันรณรงค์ต่อต้านการค้ามนุษย์ ประจําปี 2566 ภายใต้แนวคิด “Together We Can หยุด ค้า คน” โดยมี นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ เป็นประธานเปิดงาน ในวันที่ 7 มิถุนายน 2566 ณ ห้องฟีนิกซ์ บอลรูม อาคารอิมแพค เอ็กซิบิชั่น เซ็นเตอร์ จังหวัดนนทบุรี
รัฐบาลได้ให้ความสําคัญและสร้างความตระหนักถึงภัยอันตรายของการค้ามนุษย์ จึงได้ประกาศให้การป้องกันและปราบปรามการค้ามนุษย์เป็นวาระแห่งชาติตั้งแต่ปี 2558 เป็นต้นมา สําหรับการจัดงานวันรณรงค์ต่อต้านการค้ามนุษย์ เพื่อแสดงเจตนารมย์ความมุ่งมั่นของรัฐบาลในการป้องกันและปราบรามการค้ามนุษย์ให้หมดสิ้นไปจากประเทศไทย (Zero Tolerance) โดยได้รณรงค์เผยแพร่การดําเนินงานการต่อค้านการค้ามนุษย์ของประเทศไทย พร้อมสร้างความรู้ความเข้าใจที่ถูกต้องเกี่ยวกับการต่อต้านการค้ามนุษย์ให้แก่ประชาชน เพื่อผนึกกําลังของหน่วยงานที่เกี่ยวข้องในการป้องกันและปราบปรามการค้ามนุษย์ให้เป็นที่ประจักษ์และได้รับการยอมรับในเวทีระดับสากล สําหรับในปี 2566 ได้กําหนดจัดงานภายใต้แนวคิด “Together We Can หยุด ค้า คน” เพื่อสื่อถึงการรวบรวมพลังของทุกภาคส่วนในการขจัดปัญหาการค้ามนุษย์ให้หมดสิ้นจากประเทศ ทั้งนี้ ภายในงานมีการมอบโล่เกียรติยศให้แก่บุคคลต้นแบบ บุคคลดีเด่น หน่วยงานดีเด่น ด้านการป้องกันและปราบปรามการค้ามนุษย์ และจังหวัดต้นแบบตามกลไกการส่งต่อระดับชาติ จํานวน 26 รางวัล เพื่อยกย่องเชิดชูเกียรติและสร้างขวัญกําลังใจในการทํางาน และมอบรางวัลให้แก่ผู้ชนะการประกวดคลิปวิดีโอ Tik Tok รณรงค์การต่อต้านการค้ามนุษย์ จํานวน 3 รางวัลอีกด้วย
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์  ร่วมกับ กระทรวงทรัพยากรธรรมชาติและสิ่งแวดล้อม หารือแนวทางการลดพื้นที่ปลูกข้าวโพดเลี้ยงสัตว์เพื่อแก้ปัญหาหมอกควัน (PM 2.5)
วันพุธที่ 7 มิถุนายน 2566
กระทรวงเกษตรและสหกรณ์  ร่วมกับ กระทรวงทรัพยากรธรรมชาติและสิ่งแวดล้อม หารือแนวทางการลดพื้นที่ปลูกข้าวโพดเลี้ยงสัตว์เพื่อแก้ปัญหาหมอกควัน (PM 2.5)
กระทรวงเกษตรและสหกรณ์  ร่วมกับ กระทรวงทรัพยากรธรรมชาติและสิ่งแวดล้อม หารือแนวทางการลดพื้นที่ปลูกข้าวโพดเลี้ยงสัตว์เพื่อแก้ปัญหาหมอกควัน (PM 2.5) ในพื้นที่ภาคเหนือตอนบน
วันพุธที่ 7 มิถุนายน 2566 นายอภัย สุทธิสังข์ รองปลัดกระทรวงเกษตรและสหกรณ์ (กษ.) ประชุมร่วมกับร่วมกับนายเถลิงศักดิ์ เพ็ชสุวรรณ รองปลัดกระทรวงทรัพยากรธรรมชาติและสิ่งแวดล้อม (ทส.) เพื่อหารือแนวทางการลดพื้นที่ปลูกข้าวโพดเลี้ยงสัตว์เพื่อแก้ปัญหาหมอกควัน (PM 2.5) ในพื้นที่ภาคเหนือตอนบน ซึ่งมี หัวหน้าผู้ตรวจราชการและผู้ตรวจราชการ ทส. และหน่วยงานที่เกี่ยวข้องในกระทรวงเกษตรและสหกรณ์ เข้าร่วมประชุมด้วย โดย กษ. เสนอแนวทางการแก้ปัญหาดังกล่าว ดังนี้
1. ส่งเสริมการปลูกข้าวกล้องในพื้นที่ลุ่มเพื่อทดแทนอาหารสัตว์ โดยการลดปริมาณการรับซื้อข้าวโพดเลี้ยงสัตว์ในพื้นที่เสื่อมโทรมหรือพื้นที่มีการเผาหลักเสร็จการเก็บเกี่ยวข้าวโพดเลี้ยงสัตว์
2. สร้างอาชีพในพื้นที่เสื่อมโทรมที่ปลูกข้าวโพดเลี้ยงสัตว์ มาเป็นการปลูกกาแฟ ซึ่งเป็นสินค้าที่มีความต้องการของตลาดในประเทศไทย เนื่องจากประเทศไทยยังมีการนําเข้ากาแฟเป็นจํานวนมาก ทั้งนี้ ขอให้มีการส่งเสริมปลูกกล้วยน้ําหว้าเพื่อเป็นแนวป้องกันในการปลูกกาแฟเบื้องต้น และเมื่อกาแฟโตได้ระยะหนึ่งก็ปลูกถั่วเขียวแบบ 45 เก็บเกี่ยวเพื่อมาเป็นอาหารสัตว์อีกทางหนึ่ง ซึ่งเป็นการสร้างรายได้ให้เกษตรกรในระยะเวลาที่ต้องรอกาแฟเติมโตพร้อมเก็บผลผลิต และยังสามารถเก็บเกี่ยวผลผลิตและแปรรูปจากกล้วยสร้างรายได้อีกทางหนึ่ง
3. ปลูกยางพาราเป็นแนวป้องกันป่าและเป็นการเสริมสร้างรายได้ให้เกษตรกรในการปลูกพื้นที่ป่าทดแทนต่อไป
รัฐบาลไทย-ข่าวทำเนียบรัฐบาล-พรุ่งนี้! พบกันที่ “JOB EXPO THAILAND 2023” มหกรรมจัดหางาน คนไทยมีงานทำ คนหางาน งานหาคน
วันพุธที่ 7 มิถุนายน 2566
07/06/2566
พรุ่งนี้! พบกันที่ “JOB EXPO THAILAND 2023” มหกรรมจัดหางาน คนไทยมีงานทํา คนหางาน งานหาคน
กรมการจัดงาน จัด JOB EXPO THAILAND 2023 พร้อมกันพรุ่งนี้ 10 โมง - 2 ทุ่ม ที่ไบเทค บางนา Hall EH 100 – 102  หมดห่วงด้วยหลายวิธีเดินทางที่สะดวก
นายไพโรจน์ โชติกเสถียร อธิบดีกรมการจัดหางานเปิดเผยว่า ในวันพรุ่งนี้ (วันพฤหัสบดีที่ 8 มิถุนายน 2566) เป็นวันแรกของการจัดงาน JOB EXPO THAILAND 2023 ซึ่งมีกําหนดจัดขึ้นระหว่างวันที่ 8 – 10 มิถุนายน 2566 เป็นเวลา 3 วัน ณ ศูนย์นิทรรศการและการประชุมไบเทค บางนา Hall EH 100 – 102 กรุงเทพมหานคร กรมการจัดหางาน จัดงานโดยคํานึงถึงความสะดวกสบายของผู้มาร่วมงาน อํานวยความสะดวกคนหางานที่มางานนี้ เปิดเส้นทาง วิธีเดินทางไปงานที่สะดวกหลายเส้นทาง ทั้งรถไฟฟ้า และโดยสารประจําทาง หรือหากเดินทางโดยใช้รถยนต์ส่วนตัว สามารถลงทางด่วนสมุทรปราการ-สําโรง เข้าทางประตูที่ 3 โดยแนะนําให้ลงทะเบียนสมัครงานล่วงหน้า เพื่อสะดวกในการสมัครงานให้รวดเร็ว ไม่ต้องรอหน้างาน ที่เว็บไซต์ jobit.doe.go.th/jobexpothailand2023 เมื่อกรอกรายละเอียดเรียบร้อยแล้ว สามารถเลือกงานที่ตรงต่อความต้องการ ความถนัด และความสามารถของตนเอง พร้อมโชว์หลักฐานการลงทะเบียนเพื่อรับของที่ระลึกภายในงาน
นายไพโรจน์กล่าวต่อไปว่า กรมการจัดหางาน ได้เตรียม 7 โซน กิจกรรม เพื่อสร้างโอกาส ลดค่าใช้จ่าย ประหยัดเวลา ที่กรมการจัดหางานเตรียมมอบให้กับคนหางาน โดยภายในงานประกอบด้วย 1. โซนนิทรรศการเทิดพระเกียรติศาสตร์แห่งพระราชาศาสตร์แห่งความพอเพียง และโครงการจิตอาสา 904 โคก หนอง นา โมเดล 2. โซนกิจกรรมคนไทยไม่ทิ้งกัน คนหางาน งานหาคน Job Matching 3. โซนกิจกรรม Platform “ไทยมีงานทํา” 4. โซนกิจกรรมรวมใจ สร้างงาน สร้างอาชีพ 5. โซนกิจกรรมส่งเสริมและสนับสนุนการมีงานทํา 6. โซนกิจกรรมส่งเสริม พัฒนา คุณภาพแรงงาน และกลุ่มเปราะบาง และ 7. โซนกิจกรรมบนเวที โดยวันที่ 8 มิถุนายน 2566 พบการเสวนาในหัวข้อ “เปลี่ยนสิ่งที่ชอบให้กลายเป็นอาชีพได้อย่างไรในยุคดิจิทัล” โดยคุณนิว วรรณรัชต์ เจ้าของเพจ Go Alone Around ที่จะสร้างแรงบันดาลใจให้กับคนรุ่นใหม่ในการประกอบอาชีพอิสระ รวมทั้ง ร่วมสนุกกับมินิคอนเสิร์ตจากศิลปินชื่อดัง YourMood และกิจกรรมเชิญชวนผู้ร่วมงาน ร่วมสนุกลุ้นรับของรางวัล
ทั้งนี้ การเดินทางโดยระบบขนส่งสาธารณะด้วยรถไฟฟ้า BTS ให้มาลงที่สถานีบางนา บริเวณทางออกประตู 1 หรือ รถตู้ มีบริการรับ-ส่ง จากแยกบางนา (ท่ารถตู้ห่างจาก BITEC 100 ม.) รถจอดสายใต้, หัวลําโพง, รังสิต, หมอชิต 2, สีลม และพระราม 2 ส่วนการเดินทางด้วยรถเมล์ ตรงถนนสุขุมวิท ให้ขึ้นสาย 2, 23, 45, 102, 116, 142, 507, 508, 511, 513, 563, 544, 552A ตรงถนนบางนา-ตราด ให้ขึ้นสาย 38, 46, 46A, 48, 132, 133, 139, 180, 552, 552A โดยผู้สนใจเข้าร่วมงานสามารถสอบถามรายละเอียดเพิ่มเติมได้ที่ สายด่วนกระทรวงแรงงาน โทร 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-ปลัดเกษตรฯ ทูตออสเตรเลียปลื้ม ร่วมงานปลูกข้าวจากพระราชพิธีพืชมงคลฯ ปี 2566
วันพุธที่ 7 มิถุนายน 2566
ปลัดเกษตรฯ ทูตออสเตรเลียปลื้ม ร่วมงานปลูกข้าวจากพระราชพิธีพืชมงคลฯ ปี 2566
พร้อมหารือกระชับความสัมพันธ์ไทย – ออสเตรเลียแน่นแฟ้นยิ่งขึ้น
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังร่วมงานกิจกรรมปลูกข้าวจากงานพระราชพิธีพืชมงคลจรดพระนังคัลแรกนาขวัญ ประจําปี 2566 โดยมีนายสัตวแพทย์โสภัชย์ ชวาลกุล รองอธิบดีกรมปศุสัตว์ นายพงศ์ไท ไทโยธิน รองอธิบดีกรมวิชาการเกษตร นางสาวปรียานุช ทิพยะวัฒน์ รองเลขาธิการสํานักงานมาตรฐานสินค้าเกษตรและอาหารแห่งชาติ และผู้แทนจากภาคส่วนราชการฝ่ายไทยและฝ่ายออสเตรเลีย เข้าร่วม ณ สถานเอกอัครราชทูตเครือรัฐออสเตรเลียประจําประเทศไทย ว่า กระทรวงเกษตรและสหกรณ์ ยินดีและเป็นเกียรติที่ ดร. แองเจลล่า แมคโดนัลด์ เอกอัครราชทูตเครือรัฐออสเตรเลียประจําประเทศไทย ให้ความสําคัญกับข้าวจาก พระราชพิธีที่สําคัญของประเทศไทย และนํามาปลูกที่สถานเอกอัครราชทูตแห่งนี้ รวมถึงเชิญผู้บริหารกระทรวงเกษตรและสหกรณ์เข้าร่วมงานปลูกข้าวในวันนี้ ซึ่งประเทศไทยและออสเตรเลียมีความสัมพันธ์ทางการทูตมาอย่างยาวนานมากกว่า 70 ปี และหวังว่าความร่วมมือของทั้งสองประเทศจะแน่นแฟ้นมากยิ่งขึ้นในปีต่อ ๆ ไป ภายใต้ความเป็นหุ้นส่วนทางยุทธศาสตร์ (Strategic Partnership) โดยเฉพาะการเพิ่มมูลค่าการค้าและส่งเสริมความร่วมมือด้านการเกษตรระหว่างกัน รวมถึงประเด็นการจัดการกับโรคระบาดต่าง ๆ ทั้งในพืชและสัตว์ โดยเน้นย้ําว่า ประเทศไทยใส่ใจและสร้างความเชื่อมั่นให้กับประเทศคู่ค้าว่า สินค้าเกษตรของไทยมีคุณภาพและมีความปลอดภัยต่อผู้บริโภค
ขณะเดียวกัน ความก้าวหน้าในการเจรจาการเปิดตลาดเป็ดปรุงสุกจากไทยไปออสเตรเลีย และอะโวคาโดสดจากออสเตรเลียมาไทย เจ้าหน้าที่ทั้งฝ่ายไทยและออสเตรเลียได้ร่วมมือประสานการทํางานระหว่างกัน ทําให้กระบวนการด้านเทคนิคเพื่อจัดทําเงื่อนไขการนําเข้าของทั้งสองสินค้าได้สําเร็จเรียบร้อย ซึ่งคาดว่าจะสามารถส่งออกเป็ดปรุงสุกของไทยไปออสเตรเลียได้ในเร็ว ๆ นี้ นอกจากนี้ ได้หารือการเพิ่มโอกาสและปริมาณการค้าสินค้าเกษตร กับเอกอัครราชทูตเครือรัฐออสเตรเลียเพิ่มเติม ได้แก่ ทุเรียนแกะเนื้อแช่เย็นและทุเรียนแช่เยือกแข็งจากไทย เนื่องจาก
มีปริมาณการนําเข้าเพิ่มสูงขึ้นทุกปี และอาหารจากพืช (Plant Based Food) กําลังเป็นที่สนใจของผู้บริโภคออสเตรเลียมากเช่นกัน และในช่วงปลายปี 2566 ประเทศไทยจะเป็นเจ้าภาพจัดการประชุมคณะผู้เชี่ยวชาญด้านสุขอนามัยและสุขอนามัยพืชและมาตรฐานอาหาร (SPS Expert Group) ครั้งที่ 19 และการประชุมคณะทํางานร่วมด้านวิชาการเกษตร ไทย-ออสเตรเลีย (Joint Working Group on Agriculture:JWGA) ครั้งที่ 23 ซึ่งเป็นการประชุมที่จัดขึ้นเป็นประจําทุกปี คาดว่าจะมีความร่วมมือใหม่ ๆ ประเด็นความท้าทาย เช่น การเปลี่ยนแปลงสภาพภูมิอากาศ และการปรับตัวทางการเกษตร รวมถึงการพัฒนาเกษตรกรรุ่นใหม่ของทั้งสองประเทศในการร่วมหารือครั้งนี้ด้วย
รัฐบาลไทย-ข่าวทำเนียบรัฐบาล-กสร.ปลื้ม รับ 2 รางวัล หน่วยงานดีเด่น-บุคคลดีเด่น ต่อต้านการค้ามนุษย์ ประจำปี 2566
วันพุธที่ 7 มิถุนายน 2566
07/06/2566
กสร.ปลื้ม รับ 2 รางวัล หน่วยงานดีเด่น-บุคคลดีเด่น ต่อต้านการค้ามนุษย์ ประจําปี 2566
​กรมสวัสดิการและคุ้มครองแรงงาน รับ 2 รางวัล “หน่วยงานดีเด่น” และ “บุคคลดีเด่น” ด้านการป้องกันและปราบปรามการค้ามนุษย์ ประจําปี 2566 จากกระทรวงการพัฒนาสังคมและความมั่นคงของมนุษย์
วันที่ 7 มิถุนายน 2566 นายสมพจน์ กวางแก้ว รองอธิบดีกรมสวัสดิการและคุ้มครองแรงงาน (กสร.) เปิดเผยภายหลังเป็นผู้แทน กสร. รับรางวัลหน่วยงานดีเด่น ด้านการป้องกันและปราบปรามการค้ามนุษย์ ประจําปี 2566 ณ อาคารอิมแพ็ค เอ็กซิบิชั่น เซนเตอร์ จ.นนทบุรี ว่า รางวัลที่ได้รับในครั้งนี้ถือเป็นเกียรติยศและเป็นกําลังใจให้กับหน่วยงานและผู้ปฏิบัติงาน ซึ่งกรมสวัสดิการและคุ้มครองแรงงานได้กําหนดเป็นนโยบายมุ่งมั่นดําเนินงานในการป้องกันและปราบปรามการค้ามนุษย์ด้านแรงงานมาอย่างต่อเนื่อง ทั้งการพัฒนาปรับปรุงแก้ไขกฎหมาย กฎระเบียบที่เกี่ยวข้อง การพัฒนาระบบร้องทุกข์ร้องเรียน การพัฒนาประสิทธิภาพพนักงานตรวจแรงงาน รวมถึงความร่วมมือจากผู้เกี่ยวข้องทุกภาคส่วน ในการบูรณาการการทํางานร่วมกันในการป้องกันและแก้ไขปัญหาการค้ามนุษย์ด้านแรงงาน ส่งผลให้สามารถดําเนินการได้อย่างมีประสิทธิภาพ
ด้านนางสาวกาญจนา พูลแก้ว รองอธิบดี กสร. กล่าวในฐานะผู้ได้รับคัดเลือกให้เป็นบุคคลดีเด่น ด้านการป้องกันและปราบปรามการค้ามนุษย์ ประจําปี 2566 ว่า รู้สึกเป็นเกียรติและขอขอบคุณกระทรวงการพัฒนาสังคมและความมั่นคงของมนุษย์ทีมอบรางวัลนี้ให้ อย่างไรก็ดีรางวัลที่ได้รับในครั้งนี้เป็นความสําเร็จที่ไม่ได้มาจากบุคคลใดบุคคลหนึ่ง แต่มาจากความทุ่มเทแรงกายแรงใจของเจ้าหน้าที่กรมสวัสดิการและคุ้มครองแรงงานทุกคน ที่มุ่งมั่นทํางานเพื่อป้องกันและแก้ไขปัญหาการบังคับใช้แรงงาน และการค้ามนุษย์ด้านแรงงาน ดิฉันหวังว่ารางวัลที่ได้รับในวันนี้จะเป็นกําลังใจที่ดีให้กับเจ้าหน้าที่คนทํางานที่เกี่ยวข้องทุกคน เพื่อให้ประเทศไทยปราศจากการบังคับใช้แรงงานหรือบริการและการค้ามนุษย์ทุกมิติ
รัฐบาลไทย-ข่าวทำเนียบรัฐบาล-สธ. เตรียมหารือแพทยสภา หาทางออกแพทย์ลาออก-ภาระงานหนัก วันที่ 8 มิ.ย.นี้
วันพุธที่ 7 มิถุนายน 2566
สธ. เตรียมหารือแพทยสภา หาทางออกแพทย์ลาออก-ภาระงานหนัก วันที่ 8 มิ.ย.นี้
รองปลัดกระทรวงสาธารณสุข เผย เตรียมนําข้อมูลแพทย์ในระบบของกระทรวงสาธารณสุข ประชุมร่วมกับคณะกรรมการแพทยสภาชุดใหญ่ วันที่ 8 มิ.ย.นี้ พิจารณาแก้ไขปัญหาแพทย์ทั้งการลาออก การผลิต การจัดสรรการบริหารจัดการแพทย์เพิ่มพูนทักษะ แพทย์ประจําบ้าน
รองปลัดกระทรวงสาธารณสุข เผย เตรียมนําข้อมูลแพทย์ในระบบของกระทรวงสาธารณสุข ประชุมร่วมกับคณะกรรมการแพทยสภาชุดใหญ่ วันที่ 8 มิ.ย.นี้ พิจารณาแก้ไขปัญหาแพทย์ทั้งการลาออก การผลิต การจัดสรรการบริหารจัดการแพทย์เพิ่มพูนทักษะ แพทย์ประจําบ้าน และการธํารงรักษาให้อยู่ในระบบ ส่วนกรอบอัตรากําลังแพทย์จะหารือกับเลขาธิการ ก.พ.วันที่ 20 มิ.ย.นี้ และเตรียมหารือ สปสช. เรื่องภาระงานจากการให้บริการ ต่อไป
วันนี้ (7 มิถุนายน 2566) นพ.ทวีศิลป์ วิษณุโยธิน รองปลัดกระทรวงสาธารณสุข ให้สัมภาษณ์ภายหลังการประชุมผู้บริหารกระทรวงสาธารณสุข ว่า เรื่องปัญหาแพทย์ลาออกจากระบบราชการนั้น มีหลายหน่วยงานที่เกี่ยวข้อง ซึ่งในวันที่ 8 มิถุนายน 2566 จะมีการประชุมคณะกรรมการแพทยสภาชุดใหญ่ ที่มี ศ.พญ.สมศรี เผ่าสวัสดิ์นายกแพทยสภา เป็นประธาน มีแพทย์ที่มาจากการเลือกตั้งและหลายหน่วยงานที่เกี่ยวข้องเข้าร่วมเป็นกรรมการ เช่น กระทรวงสาธารณสุข คณบดีคณะแพทยศาสตร์ เป็นต้น เข้าร่วมประชุม โดย พล.อ.ท.นพ.อิทธพร คณะเจริญ เลขาธิการแพทยสภา จะนําเรื่องเข้าสู่การพิจารณา ทั้งการผลิต การจัดสรรแพทย์ใช้ทุน การบริหารจัดการแพทย์เพิ่มพูนทักษะ แพทย์ประจําบ้าน ตลอดจนการธํารงรักษาแพทย์ให้อยู่ในระบบ ซึ่งจะนําเสนอชุดข้อมูลของกระทรวงสาธารณสุข เรื่องความขาดแคลน ภาระงาน การลาออก ความต้องการแพทย์เพื่อขับเคลื่อนระบบสุขภาพ ให้ที่ประชุมได้ช่วยกันพิจารณาหาทางออกที่เหมาะสมร่วมกัน
“เรื่องจํานวนแพทย์ที่ลาออกจากระบบราชการ ยังมีหลายกระแสข่าวว่าแพทย์จบใหม่ 2,700 คนมีการลาออกถึง 900 คน หรือ 1 ใน 3 ซึ่งเป็นการแปลความที่คลาดเคลื่อน จํานวน 900 คน นั้น เป็นการถูกจัดสรรไปยังหน่วยงานอื่นก่อนจัดสรรให้กระทรวงสาธารณสุขและกลาโหม ข้อมูลที่แท้จริง กระทรวงสาธารณสุขได้รับจัดสรรแพทย์ปีละประมาณ 1,800 คน มีการลาออกของแพทย์ใช้ทุนปี 1, ปี 2, ปี 3 และหลังใช้ทุนครบ 3 ปี รวมเฉลี่ยปีละ 455 คนสาเหตุที่ลาออกมีทั้งไปศึกษาต่อ ไปทํางานในภาคเอกชน หมดสัญญาชดใช้ทุน รวมถึงภาระงานด้วยส่วนหนึ่งซึ่งเมื่อรวมกับแพทย์ที่เกษียณปีละ 150-200 คน จะมีแพทย์ออกจากระบบปีละ 655 คน” นพ.ทวีศิลป์กล่าว
นพ.ทวีศิลป์กล่าวต่อว่า สําหรับเรื่องภาระงานที่เพิ่มขึ้นมากจากการให้บริการ ซึ่งส่วนหนึ่งเชื่อมโยงกับด้านสิทธิหลักประกันสุขภาพแห่งชาติ ท่านปลัดกระทรวงสาธารณสุขได้มอบหมายให้ นพ.พงศ์เกษม ไข่มุกด์ รองปลัดกระทรวงสาธารณสุข ซึ่งดูแลงานเกี่ยวกับหลักประกันสุขภาพ นัดหารือกับ สปสช.เร็วๆ นี้ ถึงทิศทางการลดภาระงานซึ่งไม่ใช่แพทย์ฝ่ายเดียว แต่รวมถึงทุกวิชาชีพที่ร่วมให้บริการ ส่วนเรื่องกรอบอัตรากําลังแพทย์ที่เกี่ยวข้องกับสํานักงานคณะกรรมการข้าราชการพลเรือน (ก.พ.) ได้มีการนัดหมายเลขาธิการ ก.พ. เพื่อหารือแนวทางการบริหารจัดการใหม่ๆ ทั้งเรื่องของแซนด์บ็อกซ์ รูปแบบการจ้างงานต่างๆ ในวันที่ 20 มิถุนายน นี้
**************************************** 7 มิถุนายน 2566
รัฐบาลไทย-ข่าวทำเนียบรัฐบาล-“ปลัดฯ จตุพร” ชวนร่วมเปลี่ยนโลก ด้วยการลด – ละ - เลิก พลาสติกใช้ครั้งเดียว ในวันสิ่งแวดล้อมโลก 2566
วันอังคารที่ 6 มิถุนายน 2566
“ปลัดฯ จตุพร” ชวนร่วมเปลี่ยนโลก ด้วยการลด – ละ - เลิก พลาสติกใช้ครั้งเดียว ในวันสิ่งแวดล้อมโลก 2566
“ปลัดฯ จตุพร” ชวนร่วมเปลี่ยนโลก ด้วยการลด – ละ - เลิก พลาสติกใช้ครั้งเดียว ในวันสิ่งแวดล้อมโลก 2566
“ปลัดฯ จตุพร” ชวนร่วมเปลี่ยนโลก ด้วยการลด – ละ - เลิก พลาสติกใช้ครั้งเดียว ในวันสิ่งแวดล้อมโลก 2566
วันที่ 6 มิถุนายน 2566 เวลา 13.30 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) เป็นประธานการแถลงข่าวการจัดกิจกรรมเนื่องในวันสิ่งแวดล้อมโลก ประจําปี 2566 ภายใต้แนวคิด "Beat Plastic Pollution รักษ์โลก ลดพลาสติก" ตามประเด็นหลักในการรณรงค์ของโครงการสิ่งแวดล้อมแห่งสหประชาชาติ หรือ UNEP โดยมี คณะผู้บริหาร ทส. พร้อมด้วยภาคีเครือข่ายทั้งภาครัฐ ภาคเอกชน และสื่อมวลชน เข้าร่วมงาน ณ ห้องประชุมอารีย์สัมพันธ์ ชั้น 3 กรมส่งเสริมคุณภาพสิ่งแวดล้อม เพื่อเชิญชวนทุกภาคส่วนร่วมกันเปลี่ยนโลก ด้วยการลด – ละ - เลิก พลาสติกแบบใช้ครั้งเดียว หรือ single-use plastics เพื่อลดมลพิษจากขยะพลาสติก ที่ทุกคนสามารถช่วยโลกได้ เพียงเริ่มลงมือทําตั้งแต่วันนี้ พร้อมเชิญชวนร่วมกิจกรรมเดิน - วิ่ง “Run for Earth : วิ่งรักษ์โลก” เพื่อร่วมเรียนรู้การมีส่วนร่วมลดขยะพลาสติกในทุกมิติที่เกิดขึ้นในชีวิตประจําวัน ณ สวนสมเด็จพระศรีนครินทร์ อําเภอปากเกร็ด จังหวัดนนทบุรี ในวันอาทิตย์ที่ 11 มิถุนายน ที่จะถึงนี้ด้วย
นายจตุพร กล่าวว่า องค์การสหประชาชาติได้กําหนดให้วันที่ 5 มิถุนายน ของทุกปี เป็นวันสิ่งแวดล้อมโลก โดยในปี 2566 นี้ ได้มุ่งเน้นไปที่การแก้ปัญหามลพิษจากขยะพลาสติก ภายใต้แนวคิด “Beat Plastic Pollution” ซึ่งเป็นประเด็นเดียวกันกับเมื่อปี 2561 แสดงให้เห็นว่า มลพิษทางสิ่งแวดล้อมที่เกิดจากขยะพลาสติกนั้น ยังคงเป็นปัญหาที่สําคัญอย่างมาก ซึ่งประเทศไทยได้มีกรอบและทิศทางการดําเนินการป้องกันและแก้ไขปัญหาขยะพลาสติกของประเทศ แบบบูรณาการ ภายใต้ Roadmap การจัดการขยะพลาสติก พ.ศ. 2561 – 2573 โดยการมีส่วนร่วมของหน่วยงานทั้งในระดับพื้นที่และระดับองค์กร เพื่อให้เกิดการขับเคลื่อนอย่างเป็นรูปธรรม ควบคู่กับการสร้างความรู้ ความเข้าใจแก่ประชาชน สร้างการมีส่วนร่วมกับหน่วยงานภาครัฐ รวมถึงภาคเอกชน ผู้ประกอบการ เจ้าของแบรนด์สินค้า ไปจนถึงผู้ค้าปลีก ให้มีส่วนร่วมในการจัดการขยะพลาสติก ในฐานะผู้ผลิต รวมทั้งการเลือกใช้เครื่องมือที่เหมาะสม เพื่อเป็นกลไกในการขับเคลื่อนไปสู่ความสําเร็จมากยิ่งขึ้น
รัฐบาลไทย-ข่าวทำเนียบรัฐบาล-รองโฆษก “ไตรศุลี” เชิญชวนผู้ใช้รถรับจ้างผ่านแอป เลือกรับบริการผ่านระบบที่มีการรับรองและจดทะเบียนตามกฎหมาย เพื่อความปลอดภัย ได้รับบริการและราคาที่เป็นธรรม
วันพุธที่ 7 มิถุนายน 2566
07/06/2566
รองโฆษก “ไตรศุลี” เชิญชวนผู้ใช้รถรับจ้างผ่านแอป เลือกรับบริการผ่านระบบที่มีการรับรองและจดทะเบียนตามกฎหมาย เพื่อความปลอดภัย ได้รับบริการและราคาที่เป็นธรรม
รองโฆษก “ไตรศุลี” เชิญชวนผู้ใช้รถรับจ้างผ่านแอป เลือกรับบริการผ่านระบบที่มีการรับรองและจดทะเบียนตามกฎหมาย เพื่อความปลอดภัย ได้รับบริการและราคาที่เป็นธรรม ล่าสุดกรมขนส่งทางบกให้การรับรองแล้ว 7 ราย
วันที่ 7 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า หลังจากกระทรวงคมนาคมได้ออกกฎกระทรวงรถยนต์รับจ้างผ่านระบบอิเล็กทรอนิกส์ พ.ศ. 2564 เปิดโอกาสให้บุคคลทั่วไปสามารถนํารถยนต์ส่วนบุคคลไปขึ้นทะเบียนเป็นรถสาธารณะให้บริการผู้โดยสารผ่านแอปพลิเคชันที่กรมการขนส่งทางบกรับรอง เพื่อเป็นการเพิ่มทางเลือกในการเดินทางให้ประชาชนนั้น กรมขนส่งทางบกได้มีการประชาสัมพันธ์โดยต่อเนื่องเพื่อให้บุคคลผู้ประสงค์นํารถยนต์ส่วนบุคคลมาให้บริการ ให้ดําเนินการตามขั้นตอนให้ถูกต้อง เพื่อเป็นไปตามกฎหมายและการสร้างความเชื่อมั่นแก่ประชาชนผู้ใช้บริการ
ทั้งนี้ เพื่อความปลอดภัยในการใช้บริการรถรับจึงขอเชิญชวนให้ประชาชาเลือกบริการรถรับจ้างกับระบบหรือแอปพลิเคชันที่ได้รับการรับรองและจดทะเบียนอย่างถูกต้องกับกรมขนส่งทางบกแล้วเท่านั้น เนื่องจากบริการของแอปพลิเคชันเหล่านี้จะอยู่ภายใต้การกํากับดูแลของภาครัฐ มีการกําหนดคุณสมบัติผู้ขับขี่ที่เข้มงวด ซึ่งจะทําให้ผู้รับบริการได้รับความปลอดภัยจากการใช้บริการ และราคาค่าบริการที่เป็นธรรม
น.ส.ไตรศุลี กล่าวว่า เมื่อไม่นานมานี้กรมการขนส่งทางบกได้รับรองแอปพลิเคชันที่เข้ามาให้บริการรถรับจ้างผ่านระบบอิเล็กทรอนิกส์เพิ่มอีก 1 รายคือ แอปพลิเคชันโบลท์ (Bolt) ทําให้ล่าสุดมีแอปพลิเคชันที่ผ่านการรับรองถูกต้องตามกฎหมายแล้วทั้งสิ้น จํานวน 7 ราย ซึ่งรายที่ได้รับการรับรองไปก่อนหน้านี้แล้วประกอบด้วย ฮัลโหลภูเก็ต เซอร์วิส (Hello Phuket Service) บอนกุ (Bonku) เอเชีย แค็บ (Asia Cab) โรบินฮู้ด (Robinhood) แกร็บ (Grab) แอร์เอเชียซุปเปอร์แอป (Air Asia SuperApp)
สําหรับรถที่ให้บริการผ่านแอปพลิเคชันที่ได้รับการรับรองแล้ว ประชาชนจะสามารถสังเกตที่ตัวรถโดยง่ายคือ กรณีที่เป็นรถยนต์ ที่เป็นรถแท็กซี่ จะเป็นรถที่จดทะเบียนรถเป็นรถยนต์สาธารณะ คือมีป้ายทะเบียนสีเหลือง ส่วนกรณีรถยนต์ส่วนบุคคล ประชาชนสามารถสังเกตได้จากสติกเกอร์สัญลักษณ์ “รถยนต์รับจ้างผ่านระบบอิเล็กทรอนิกส์” ทั้งด้านหน้าและด้านหลังรถที่เห็นได้ชัดเจน ซึ่งเป็นการยืนยันว่าผู้ขับรถได้ผ่านการดําเนินการตามขั้นตอนที่กําหนด อาทิ มีใบอนุญาตขับรถสาธารณะ ผ่านการตรวจสอบประวัติอาชญากรรมจากสํานักงานตํารวจแห่งชาติ และดําเนินการเพื่อให้รถได้รับการจดทะเบียนเป็น รถยนต์รับจ้างผ่านระบบอิเล็กทรอนิกส์แล้ว
ส่วนกรณีของรถจักรยานยนต์รับจ้างผ่านแอปพลิเคชันที่ถูกต้องตามกฎหมายต้องเป็นรถจักรยานยนต์สาธารณะ คือมีป้ายทะเบียนสีเหลืองเท่านั้น และคนขับจะต้องใส่เสื้อคลุมของแอปพลิเคชันเมื่อให้บริการทุกครั้ง
รัฐบาลไทย-ข่าวทำเนียบรัฐบาล-รมว.อว. ชี้มหาวิทยาลัยกลุ่มพัฒนาปัญญา และคุณธรรมด้วยหลักศาสนาของไทย
วันพุธที่ 7 มิถุนายน 2566
รมว.อว. ชี้มหาวิทยาลัยกลุ่มพัฒนาปัญญา และคุณธรรมด้วยหลักศาสนาของไทย
รมว.อว. ชี้มหาวิทยาลัยกลุ่มพัฒนาปัญญา และคุณธรรมด้วยหลักศาสนาของไทย
วันที่ 23 พ.ค. ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) กล่าวบรรยายพิเศษ หัวข้อ "มุมมอง ทิศทางและนโยบายของมหาวิทยาลัยกลุ่มพัฒนาปัญญา และคุณธรรมด้วยหลักศาสนา ในโอกาสการจัดทําแผนพัฒนามหาวิทยาลัยมหามกุฏราชวิทยาลัย ระยะ 4 ปี (พ.ศ. 2567 - 2570) ณ มหาวิทยาลัยมหามกุฏราชวิทยาลัย วิทยาเขตพุทธมณฑล
ศ.(พิเศษ) ดร.เอนก กล่าวว่า ตามกรอบการทํางานของกระทรวง อว. ได้มีการแบ่งกลุ่มมหาวิทยาลัยของเป็น 5 กลุ่ม เพื่อที่จะดําเนินงานขับเคลื่อนให้ตรงกับทิศทางการพัฒนาของแต่ละแห่ง ที่มีความเป็นเลิศแตกต่างกัน ถือเป็นเครื่องมือหนึ่งในการยกระดับมหาวิทยาลัยให้สามารถใช้ศักยภาพและความเข้มแข็งเพื่อพัฒนาประเทศให้ตรงกับจุดเด่นของมหาวิทยาลัยแต่ละแห่ง
รมว.อว.กล่าวต่อว่า มหาวิทยาลัยมหามกุฏราชวิทยาลัย เป็นมหาวิทยาลัยที่อยู่ในกลุ่มพัฒนาปัญญา และคุณธรรมด้วยหลักศาสนา จึงต้องหาแนวคิดและแนวทางที่จะพัฒนาสถาบันให้ดีขึ้นอยู่เสมอ เพราะศาสนาถือเป็นหัวใจหลักที่หล่อหลอมคนไทย เป็นเสมือนอัญมณีล้ําค่า สถาบันด้านศาสนาจะต้องก้าวสู่ความเป็นผู้นํา ไม่ใช่ผู้ตาม และต้องเป็นสถาบันที่ไม่เหมือนใคร เป็นระดับโลก เราจะต้องมีจุดโฟกัส คือ การสร้างบุคลากร นักศึกษาที่เก่งที่สุด ต้องมีรูปแบบการเรียน การสอนที่จะดึงต่างชาติให้เข้ามาสนใจ และเรียนรู้จากประเทศเรา และจะต้องเป็นศูนย์กลางของพุทธศาสนาระดับโลก นอกจากนั้นจะต้องเป็นสถาบันที่สร้างงานให้กับคน โดยให้ร่วมมือกับภาคธุรกิจ บริษัทเอกชนต่าง ๆ ที่จะทําให้เกิดหลักคิดที่กว้างมากขึ้น ซึ่งกระทรวง อว. พร้อมที่จะสนับสนุนมหาวิทยาลัยในทุกด้าน เพื่อให้บรรลุเป้าหมาย
รัฐบาลไทย-ข่าวทำเนียบรัฐบาล-เปิดนิทรรศการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสเฉลิมฉลองครบรอบ 100 ปี
วันพุธที่ 7 มิถุนายน 2566
เปิดนิทรรศการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสเฉลิมฉลองครบรอบ 100 ปี
เปิดนิทรรศการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสเฉลิมฉลองครบรอบ 100 ปี
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดนิทรรศการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสเฉลิมฉลองครบรอบ 100 ปี วันประสูติฯ ณ สํานักงานใหญ่UNESCO กรุงปารีส
สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงเปิดนิทรรศการเทิดพระเกียรติสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เนื่องในโอกาสเฉลิมฉลองครบรอบ 100 ปี วันประสูติฯ โดยมี ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (อว.) และ ศ.ดร.นพ.สิริฤกษ์ ทรงศิวิไล ปลัดกระทรวง อว. ร่วมรับเสด็จ ณ สํานักงานใหญ่ UNESCO กรุงปารีส